Държавен вестник, бр. 101, 2018 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  101
2. налице са адекватни възпиращи механи­
зми, които да гарантират дългосрочен стимул 
за придържане към възприетата обща полити­
ка; всеки участник в олигопола трябва да знае, 
че конкурентно поведение от негова страна 
ще предизвика реакция, която ще превърне 
съответните инициативи в непечеливши;
3. липсва възможност за адекватна реакция 
от реални или потенциални конкуренти или 
пък от страна на потребителите, които биха 
могли да предотвратят очакваните от общата 
линия на действие резултати.“
2. Досегашният основен текст (преди из­
брояването) става ал. 2 и се изменя така: 
„(2) За установяване наличието на съвместно 
значително въздействие комисията извършва 
анализ на характеристиките на съответния 
пазар и пазарното положение на предприя­
тията, като взема предвид критерии, като:“.
3. В т. 1 думата „нисък“ се заменя с „малък“.
4. В т. 2 думата „сходни“ се заличава.
5. В т. 3 след думите „наличие на“ се за­
личават думите „правни или икономически“, 
а на двете места след думите „бариери за 
навлизане“ се добавя „и разширяване“; след 
думите „правни бариери“ се заличават думи­
те „за навлизане на пазара“; заличават се и 
думите „за навлизане на нови предприятия 
на съответния пазар“.
6. Точка 5 се изменя така:
„5. липса на или недостатъчна пазарна сила 
на купувача – при оценка съгласно този кри­
терий се отчита дали дадено предприятие има 
потребители (клиенти и крайни потребители) 
със силни позиции при водене на преговори, 
които упражняват значително въздействие вър­
ху конкуренцията и ограничават способността 
на предприятието да следва поведение, неза­
висимо от своите потребители; такава пазарна 
сила на купувача е налице, когато потребители 
закупуват голям дял от предлаганите от пред­
приятието електронни съобщителни мрежи 
и/или услуги, реализират значителна част от 
постъпленията на предприятието, добре са 
информирани за алтернативни предприятия, 
предлагащи сходни електронни съобщител­
ни мрежи и/или услуги, и са в състояние да 
преминат лесно и без значителни разходи 
към електронни съобщителни мрежи и/или 
услуги, предлагани от други предприятия, 
и/или дори да започнат сами да предоставят 
съответните електронни съобщителни мре­
жи и/или услуги; ако се установи, че дадено 
предприятие няма потребители, за които са 
налице изброените характеристики, може да 
се приеме, че потребителите на предприятието 
имат недостатъчна или слаба пазарна сила;“.
7. В т. 6 след затваряне на скобите се доба­
вят думите „в рамките на периода, за който 
се извършва пазарният анализ“.
§ 22. В чл. 33 ал. 1 се изменя така: 
„(1) Критериите по чл. 31 и чл. 32, ал. 2 
не са изчерпателни, като, отчитайки особе­
ностите на съответния пазар, комисията по 
своя преценка може да анализира тези от тях, 
които счита, че са относими към този пазар 
и са достатъчни за определяне наличието на 
значително въздействие върху пазара. Коми­
сията може да анализира и други критерии, 
различни от посочените в чл. 31 и чл. 32, 
ал. 2, когато счита, че те са от значение за 
определяне на значителното въздействие върху 
съответния пазар.“
§ 23. В чл. 35, т. 3 думите „чл. 15(1)“ се 
заменят с „чл. 15, пар. 1“.
Заключителна разпоредба 
§ 24. Решението е прието от Комисията 
за регулиране на съобщенията на основание 
чл. 150, ал. 3 от Закона за електронните 
съобщения. 
За председател:
Никола Колев
10610
ЦЕНТРАЛНА ИЗБИРАТЕЛНА 
КОМИСИЯ
РЕШЕНИЕ № 5148-НС
от 6 декември 2018 г.
относно обявяване на Ралица Трилкова Доб­
рева за народен представител от Петнадесети 
изборен район – Плевенски
С писмо вх. № НС-02-8 от 5 декември 
2018 г. на ЦИК е получено Решение на На­
родното събрание от 5 декември 2018 г., с 
което на основание чл. 72, ал. 1, т. 1 и ал. 2 
от Конституцията на Република България са 
прекратени пълномощията на Ивайло Анге­
лов Московски като народен представител 
от Петнадесети изборен район – Плевенски, 
издигнат от листата на политическа партия 
ГЕРБ в 44-то Народно събрание.
Следващият кандидат от листата на партия 
ГЕРБ от списък „А“ е Цецка Цачева Дан­
говска. С решение на Народното събрание 
от 4 май 2017 г. Цецка Цачева Данговска е 
избрана за министър на правосъдието на Ре­
публика България, поради което тя не може 
да бъде обявена за народен представител на 
мястото на подалия оставка Ивайло Ангелов 
Московски. Възможността за обявяване на 
кандидата за народен представител Цецка 
Цачева Данговска би възникнала, в случай 
че тя престане да изпълнява функциите на 
министър. Следващият кандидат от листата 
на партия ГЕРБ след Цецка Цачева е Ралица 
Трилкова Добрева.  Обявяването на Ралица 
Трилкова Добрева за народен представител 
следва да се извърши при условията на Ре­
шение № 4750-НС от 5 май 2017 г. на ЦИК.
Предвид горното и на основание чл. 57, 
ал. 1, т. 1, чл. 247, т. 6 и чл. 302, ал. 1 и 4 от 
Изборния кодекс Централната избирателна 
комисия
Р Е Ш И :
Обявява Ралица Трилкова Добрева за на­
роден представител в 44-то Народно събрание 
от листата на политическа партия ГЕРБ от 
Петнадесети изборен район – Плевенски, за 
времето, през което Цецка Цачева Данговска 
изпълнява функциите на министър на право­
съдието на Република България.
Решението да се обнародва в „Държавен 
вестник“.
За председател: 
Мария Мусорлиева
За секретар: 
Румен Цачев
10820